المقتدر

المقتدر اللہ تعالیٰ کے صفاتی ناموں میں سے ایک نام ہے۔
 المقتدر کے معنی ہیں حکمران حقیقی۔ ہر طرح کی قدرت والا صاحب اقتدار
 اور اللہ تعالیٰ نے فرمایا
 كَذَّبُوا بِآيَاتِنَا كُلِّهَا فَأَخَذْنَاهُمْ أَخْذَ عَزِيزٍ مُقْتَدِرٍ
 انھوں نے ہماری آیات کو جھٹلا دیاتو ہم نے انھیں پکڑ لیا ایک غالب قدرت والے کی پکڑ۔ (القمر:42)
 المقتدر
 اسے کہتے ہیں جو اقتضائے حکمت کے مطابق جو چاہے کرسکے اور اس میں کمی بیشی نہ ہونے دے۔ لہذا اللہ کے سوا کسی کو قدیر نہیں کہہ سکتے۔ قرآن میں ہے : اور وہ جب چاہے ان کے جمع کرلینے پر ۔۔۔۔ قادر ہے۔ اور یہی معنی تقریبا مقتدر کے ہیں جیسے فرمایا : عِنْدَ مَلِيكٍ مُقْتَدِرٍ [ القمر/ 55] ہر طرح کی قدرت رکھنے والے بادشاہ کی بار گاہ میں۔ فَإِنَّا عَلَيْهِمْ مُقْتَدِرُونَ [ الزخرف/ 42] ہم ان پر قابو رکھتے ہیں۔ لیکن مقتدر کے ساتھ کبھی انسان بھی متصف ہوجاتا ہے۔ اور جب اللہ تعالیٰ کے متعلق مقتدر کا لفظ استعمال ہو تو یہ قدیر کے ہم معنی ہوتا ہے اور جب انسان کا وصف واقع ہو تو اس کے معنی تکلیف سے قدرت حاصل کرنے والا کے ہوتے ہیں۔ محاورہ ہے : قدرت علی کذا قدرۃ کہ میں نے فلاں چیز پر قدرت حاصل کرلی۔ قرآن میں ہے : ( اسی طرح ) یہ ریا کار ) لوگ اپنے اعمال کا کچھ بھی صلہ نہیں لے سکیں گے۔مفردات القرآن امام راغب اصفہانی ،الزخرف:42
 اللہ، المقتدر ہے۔ بمعنی وہ ہر چیز کو ایک اندازے سے پیدا کرتا ہے۔ اور اس کے فیصلے کرتا ہے۔
 وہ مقتدر ہے۔ یعنی اس کی قدرت تمام و مکمل ہے۔ جس کے لیے کوئی کام یا کوئی چیز ناممکن نہیں۔الوجیز فی شرح اسماء اللہ الحسنیٰ۔ محمد الکوسی الکویتی
 حوالہ جات 

زمرہ:اسماء الحسنی
زمرہ:اللہ